Νίκος Τσίμπος

Ο **Νίκος Τσίμπος** (γεννημένος στις 23 Ιουνίου 1961) είναι Έλληνας παλαίμαχος ποδοσφαιριστής. Κατά τη διάρκεια της ποδοσφαιρικής του καριέρας υπήρξε ένας από τους πιο συνεπείς αριστερούς μπακ του ελληνικού ποδοσφαίρου στις δεκαετίες 1980 και 1990 διακρινόμενος για το πάθος, την τεχνική και την αντοχή του.
## Ποδοσφαιρική καριέρα
## Καμπανιακός
Ο Τσίμπος ξεκίνησε να αγωνίζεται το 1977 στην ομάδα της Χαλάστρας, τον Καμπανιακός. Στον Καμπανιακό αγωνίζονταν αρχικά ως 10άρι, προτού να μονιμοποιηθεί στην αριστερή αμυντική πτέρυγα της ομάδας. 
## Παναθηναικός
Το 1983, ως καθαρόαιμο πλέον αριστερό μπακ, μεταγράφηκε στον Παναθηναϊκό, και μολονότι κατέκτησε το πρωτάθλημα του 1984 δεν κατόρθωσε να αγωνιστεί περισσότερες από 5 φορές κατά τη διετία 1983-85. 
## ΟΦΗ
Έτσι το καλοκαίρι του 1985 κατηφόρισε στο Ηράκλειο και τον Ο.Φ.Η. του Γκέραλντ. Στην εξαετή παρουσία του με τον ΟΦΗ κατέγραψε 137 συμμετοχές και 7 τέρματα στην Α’ Εθνική ενώ αγωνίστηκε και 4 φορές στο Κύπελλο ΟΥΕΦΑ σκοράροντας κι ένα τέρμα, το οποίο μάλιστα σημειώθηκε στην πρώτη Ευρωπαϊκή πρόκριση της ιστορία του ΟΦΗ, στις 30 Σεπτεμβρίου 1987, όταν επικράτησε με σκορ 3-1 της Βουλγαρικής Βιτόσα (σημερινή Λέφσκι Σόφιας),πετώντας την εκτός θεσμού, για το Κύπελλο Κυπελλούχων Ευρώπης. 
Μεταξύ των άλλων, με τη φανέλα του ΟΦΗ κατέκτησε το Βαλκανικό κύπελλο συλλόγων (1989)  αλλά και το Κύπελλο Ελλάδος (1987), αν και δεν αγωνίστηκε στον τελικό.
## Άρης Θεσσαλονίκης
Το καλοκαίρι του 1991 μεταγράφηκε στον Άρη Θεσσαλονίκης, κι έγινε «κάτοικος» του Χαριλάου για μια διετία, ήτοι μέχρι το 1993, έχοντας 52 συνολικά συμμετοχές χωρίς να σκοράρει κάποιο τέρμα. Αναλυτικότερα, κατέγραψε 47 συμμετοχές στην Α’ Εθνική και 5 συμμετοχές στο Κύπελλο Ελλάδας. Πραγματοποίησε την πρώτη του εμφάνιση με τον Άρη στις 25 Αυγούστου 1991, στον εντός έδρας αγώνα Κυπέλλου με την Α.Π.Σ. Πάτραι.
## Άγιος Νικόλαος Κρήτης
Το καλοκαίρι του 1993 (σεζόν 1993-94) επέστρεψε στην Κρήτη και αγωνίστηκε με τη φανέλα του Άγιος Νικόλαος  για πενταετία (1993-98).  Η ομάδα παρουσίασε καλό αγωνιστικό πρόσωπο η 3η συνεχόμενη χρόνια της ομαδας στη Γ’Εθνικη όπου τερμάτισε στη 7η θέση πραγματοποιώντας μια πολύ καλή πορεία και παίζοντας όμορφο ποδόσφαιρο!
Μάλιστα με τον Τσίμπο στη σύνθεσή της, η ομάδα απέκλεισε τον ΠΑΟΚ στο στο Β’ γύρο του θεσμού του Κυπέλλου, κρατώντας το 0-0 στον Άγιο Νικόλαο, στη ρεβάνς του 1-1 της Τούμπας. 

Στη συνέχεια αγωνίστηκε στο Αγερσανί Νάξου, όπου και ολοκλήρωσε την επαγγελματική του καριέρα στη Γ’ Εθνική τη σεζόν 1998-99.
## Προπονητική καριέρα
Μετά το τέλος της ποδοσφαιρικής του καριέρας ασχολήθηκε και με την προπονητική και μεταξύ άλλων διετέλεσε συνεργάτης (έχοντας την ευθύνη της παρακολούθησης των αντιπάλων της Εθνικής) του Νίκου Νιόπλια στην Εθνική Κύπρου  αλλά κατά τη διετία 2011-13, αλλά και πρώτος προπονητης στις Ελπίδες Χαλάστρας , τον ΠΑΟΚ Κυμίνων Μαλγάρων  και τον ΑΟΚ Αγίου Αθανασίου Θεσσαλονίκης .
## Εθνικές ομάδες
Διετέλεσε μέλος της Εθνικής Νέων (γεννημένοι το 1960 και μετά) που κατέκτησε το Βαλκανικό πρωτάθλημα στην Τουρκία τον Σεπτέμβρη του 1978 με προπονητή τον Στέφανο Πετρίτση. 

## Παραπομπές

## Εξωτερικές Πηγές
* Προφίλ Ν. Τσίμπου στο transfermarkt.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Έλληνες προπονητές ποδοσφαίρου